techiaith/cofnodycynulliad_en-cy huggingface dataset:
English: May I thank Siân Gwenllian very much for that? It's quite right that I have committed to sticking to that target of achieving a million Welsh speakers. Education is crucial. That is the foundation, and that is the only way that we are going to attain it. At present, I am looking at a new strategy for Welsh-medium education for our schools. Of course, you will be aware that Aled is currently looking at the ideas that came from local government. He has been looking at the strategies, and he has discovered some examples in local government where they haven't gone far enough. So we are looking at the way in which we are going to meet this target, and this will be included in the new Welsh-medium education strategy. We will ensure that we reach those milestones, which are important. Whether we achieve them swiftly or slowly, for me the most important thing is that we lay the foundations properly at the outset - that is what is most important.
Welsh: A gaf i ddiolch yn fawr i Siân Gwenllian? Mae'n eithaf iawn fy mod i wedi ymrwymo i gadw at y targed yna o gyrraedd miliwn o siaradwyr Cymraeg. Mae addysg yn hollbwysig. Dyna'r sylfaen a'r unig ffordd rydym ni'n mynd i gyrraedd hynny. Rwyf ar hyn o bryd yn edrych ar strategaeth newydd ar gyfer addysg drwy gyfrwng y Gymraeg i'n hysgolion. Wrth gwrs, fe fyddwch chi'n ymwybodol bod Aled ar hyn o bryd yn mynd ati i edrych ar y syniadau ddaeth o lywodraeth leol. Mae e wedi edrych ar y strategaethau sydd wedi dod, ac mae e wedi ffeindio, mewn ambell i enghraifft o ran llywodraeth leol, nad ydyn nhw wedi mynd yn ddigon pell. Felly, rŷm ni'n edrych ar y ffordd rŷm ni'n mynd i fynd ati i gyrraedd y targed yna, a bydd hynny'n dod i mewn i'r strategaeth addysg Gymraeg newydd yma. Byddwn ni'n edrych ar beth yw'r targedau yna ac yn sicrhau ein bod ni'n cyrraedd y cerrig milltir yna sy'n bwysig. P'un ai ydym ni'n eu cyrraedd nhw'n gyflym neu'n araf, i mi y peth pwysicaf yw ein bod ni'n gosod y sylfeini yn y lle cywir ar y dechrau - dyna sy'n hollbwysig.
English: So, you may have to review the targets contained within the 'Cymraeg 2050' strategy. In the 'Education in Wales: Our National Mission 2017-21' document, there is a suggestion that pupils will not take the new Welsh language qualification, which will replace second-language Welsh, until 2026 at the earliest. Now, that's a cause of concern because it contradicts what was said in this Chamber on 28 September 2016. I asked the Minister for Welsh language at the time, Alun Davies: 'Can you confirmthat you will be replacing Welsh as a second language with one single Welsh qualification that every pupil will have by 2021?' and he responded: 'The second language Welsh qualification will be replaced in exactly the way that you have suggested in 2021.' On page 20 of the 'Our National Mission' document, it states that teaching the new GCSE qualification will start for the first time in 2024-25, which suggests that we will have to wait until 2026-27 until there is a single Welsh language qualification taken by all pupils. This is entirely contrary to what the Minister told me in September 2016, namely that there would be a single Welsh language qualification replacing second-language Welsh by 2021. Do you agree with me that it is entirely unacceptable that another generation of children is to be deprived of the ability to speak Welsh fluently because of the lack of pace of this Government?
Welsh: Felly, efallai y bydd yn rhaid ichi adolygu'r targedau sydd yn y strategaeth 'Cymraeg 2050'. Yn y ddogfen 'Addysg yng Nghymru: Cenhadaeth ein Cenedl 2017-21', mae yna awgrym na fydd disgyblion yn sefyll y cymhwyster Cymraeg cyfun newydd, a fydd yn disodli Cymraeg ail iaith, tan 2026 ar y cynharaf. Mae hynny'n fater o bryder mawr, oherwydd mae'n gwrthddweud yr hyn a ddywedwyd yn y Siambr yma. Ar 28 Medi 2016, gofynnais i Weinidog y Gymraeg ar y pryd, Alun Davies: 'A allech chi gadarnhauy byddwch chi yn disodli'r cymhwyster Cymraeg ail iaith gydag un cymhwyster Cymraeg ac mai hwnnw fydd pob disgybl yn ei ddefnyddio erbyn 2021?' Fe atebodd y Gweinidog: 'Mi fydd y cymhwyster Cymraeg ail iaith yn cael ei ddisodli yn y ffordd yr ydych chi wedi'i awgrymu yn 2021.' Ar dudalen 20 y ddogfen 'Cenhadaeth ein Cenedl', mae'n dweud y bydd addysgu'r cymwysterau TGAU newydd am y tro cyntaf yn dechrau yn 2024-25, sy'n awgrymu y bydd yn rhaid aros tan 2026-27 nes bod un cymhwyster Cymraeg yn cael ei sefyll gan bob disgybl. Mae hyn yn gwbl groes i'r hyn ddywedodd y Gweinidog wrthyf fis Medi 2016, sef y byddai un cymhwyster Cymraeg newydd yn disodli Cymraeg ail iaith erbyn 2021. A ydych chi'n cytuno ei bod hi'n hollol annerbyniol fod cenhedlaeth arall o blant yn cael ei hamddifadu o'r gallu i siarad Cymraeg yn rhugl oherwydd arafwch y Llywodraeth yma?
English: I do think that there is very much that we can do to improve the teaching of Welsh as a second language to pupils in Wales, but I would like to look at the evidence to see what works. I am a new Minister and I have the right to look at the way in which the new strategy is going to appear. I'm not going to commit to something that will mean that I have to stick to a plan until 2021 until I've reviewed it. That doesn't mean to say that we won't do it soon, but I'm not going to do it this week, as was planned originally.
Welsh: Rydw i yn meddwl bod yna lot fawr allwn ni ei wneud i wella'r ffordd rydym ni'n dysgu Cymraeg fel ail iaith i blant yng Nghymru. Beth y buaswn i'n awyddus i'w wneud nawr yw cymryd ychydig o amser i edrych ar y dystiolaeth o beth sy'n gweithio. Rwy'n Weinidog newydd ac mae hawl gen i i edrych ar sut mae'r strategaeth newydd yn mynd i edrych. Nid wyf yn mynd i ymrwymo i rywbeth sy'n mynd i'm cadw i at gynllun sydd yn mynd tuag at 2021 tan fy mod i wedi edrych arno. Nid yw hynny'n golygu nad ydym ni'n mynd i wneud hynny cyn bo hir, ond nid wyf yn mynd i'w wneud yr wythnos yma, fel oedd yn y cynllun gwreiddiol.
English: In this case, of course, with the new qualification, there is a whole host of evidence supporting the need for this change, and a decision has been taken to accept that. It's a matter of making progress now, and it's this sluggishness that concerns me. The consultation period on the Welsh language Bill White Paper has now concluded, and, again, I welcome your commitment, made yesterday, to keep an open mind on possible changes to this Bill, including the Government's intention to abolish the role of the Welsh Language Commissioner. The purpose of any new legislation on the Welsh language should be to simplify the standards process, but also to enhance the basic rights of Welsh speakers, which means extending standards to other sectors. There are numerous examples as to why those standards need to be extended into the private sector, and those have been highlighted over the past few months: Santander and Lloyds Bank refusing to receive papers through the medium of Welsh, and Great Western Railway flatly refusing to use bilingual signage and announcements. Members of your own Government have been critical of this lack of respect for the Welsh language, including the First Minister yesterday. You mentioned yesterday the need to take a carrot-and-stick approach, but the attitude of companies such as Great Western Railway demonstrates clearly why that method doesn't work. It has failed to secure the rights of Welsh speakers to receive services through the medium of their own language. The examples of Great Western and others -
Welsh: Yn yr achos yma, wrth gwrs, efo'r cymhwyster newydd, mae yna dystiolaeth lu yn cefnogi'r angen i wneud hynny, ac mae yna benderfyniad wedi'i wneud i'w dderbyn. Mater o symud ymlaen yw hi, a'r arafwch yma sydd yn fy mhryderu i. Mae'r cyfnod ymgynghori ar Bapur Gwyn Bil y Gymraeg wedi gorffen erbyn hyn, ac eto rwy'n croesawu'ch ymrwymiad chi ddoe i gadw meddwl agored ynglŷn â'r newidiadau posib i'r Bil yma, yn cynnwys bwriad y Llywodraeth i ddiddymu rôl Comisiynydd y Gymraeg. Pwrpas unrhyw Ddeddf newydd y Gymraeg ddylai fod i symleiddio'r broses safonau, ond hefyd i ehangu hawliau sylfaenol siaradwyr Cymraeg, sy'n golygu ymestyn y safonau i sectorau eraill. Mae yna sawl esiampl pam fod angen ymestyn y safonau i'r sector preifat, ac mae'r rheini wedi cael eu hamlygu dros y misoedd diwethaf: Santander a chwmni Banc Lloyds yn gwrthod derbyn papurau yn yr iaith Gymraeg, a chwmni trên Great Western Railway yn gwrthod yn glir â defnyddio arwyddion a gwneud cyhoeddiadau dwyieithog. Mae aelodau eich Llywodraeth chi wedi beirniadu'r diffyg parch yma at y Gymraeg, gan gynnwys y Prif Weinidog ddoe. Mi wnaethoch chi sôn ddoe am yr angen i gymryd yr agwedd carrot and stick, ond mae agwedd cwmnïau fel Great Western Railway yn dangos yn glir pam nad ydy'r dull yna yn gweithio. Mae o wedi methu â sicrhau hawliau siaradwyr Cymraeg i dderbyn gwasanaethau yn eu hiaith eu hunain. Mae enghreifftiau Great Western ac eraill -
English: You need to come to a question.
Welsh: Mae eisiau i chi ddod at gwestiwn.
English: It shows a lack of respect for the Welsh language. Do you agree that the recent history and experiences of people show that persuasion alone won't be an effective tool in securing the rights of Welsh speakers?
Welsh: Mae o'n dangos diffyg parch at y Gymraeg. A ydych chi'n cytuno bod hanes a phrofiadau diweddar yn dangos nad yw perswadio ar ben ei hun ddim yn arf effeithiol wrth sicrhau hawliau siaradwyr Cymraeg?
English: Certainly, at times you need the stick in addition to the carrot, I quite agree. But meanwhile, while we're awaiting the new standards, for example on health - and I will be looking at those over the ensuing weeks - what is important, I believe, is that we keep the pressure on these private companies. I've already asked the officials in the department to ensure that I know of any cases where the companies aren't going as far as they should so that I can write directly. I have asked whether I can write to Great Western Railway, for example, to ensure that we keep the pressure up on them. There is no reason whatsoever why they cannot demonstrate slightly more recognition of the Welsh language and its use as a matter of respect for our nation, and we will be keeping the pressure on these companies.
Welsh: Yn sicr, ambell waith mae eisiau ychydig o stick yn ogystal â'r carrot; rwy'n llwyr gytuno. Yn y cyfamser, tra ein bod ni'n aros am y safonau newydd, er enghraifft, ar iechyd - ac mae'n bwysig; bydda i'n edrych ar rheini yn yr wythnosau nesaf yma - beth sy'n bwysig rwy'n meddwl yw ein bod ni'n cadw'r pwysau ar y cwmnïau preifat yma. Rwyf eisoes wedi gofyn i'r bobl sy'n gweithio yn yr adran i sicrhau fy mod i yn cael gwybod am unrhyw achos lle maen nhw'n credu nad yw cwmnïau efallai wedi mynd mor bell ag y dylen nhw fod yn mynd, fel fy mod i yn gallu ysgrifennu yn uniongyrchol. Rwyf wedi gofyn os gallaf i ysgrifennu at Great Western Railway, er enghraifft, i sicrhau ein bod ni'n cadw'r pwysau arnyn nhw. Nid oes rheswm yn y byd pam na allan nhw ddangos ychydig mwy o gydnabyddiaeth o'r Gymraeg a defnydd o'r Gymraeg. Dylen nhw dalu mwy o barch at ein gwlad ni, a byddwn ni yn cadw'r pwysau yna ar y cwmnïau yma.
English: Diolch, Llywydd. Cabinet Secretary, in March of this year you were featured in the media talking about equality and bullying in schools. The announcements largely focused on homophobic, biphobic and transphobic bullying in the schools. Can the Minister confirm to me that no form of bullying is acceptable and that whilst the article concentrated quite rightly on tackling bullying of this nature, bullying that is not motivated by such issues will also be the subject of zero tolerance and dealt with every bit as robustly?
Welsh: Diolch, Llywydd. Ysgrifennydd y Cabinet, ym mis Mawrth eleni, fe gawsoch sylw gan y wasg am siarad am gydraddoldeb a bwlio mewn ysgolion. Roedd y cyhoeddiadau'n canolbwyntio'n bennaf ar fwlio homoffobig, biffobig a thrawsffobig yn yr ysgolion. A all y Gweinidog gadarnhau nad yw unrhyw fath o fwlio yn dderbyniol, ac er bod yr erthygl yn iawn i ganolbwyntio ar fynd i'r afael â bwlio o'r math hwn, a all gadarnhau yr ymdrinnir â bwlio nad yw wedi'i ysgogi gan faterion o'r fath heb unrhyw oddefgarwch hefyd a'r un mor gadarn?
English: I would be very happy to give the Member that absolute assurance. I have a zero-tolerance approach to all forms of bullying in Welsh education.
Welsh: Buaswn yn fwy na pharod i roi sicrwydd llwyr i'r Aelod. Mae gennyf ymagwedd dim goddefgarwch tuag at bob math o fwlio ym maes addysg yng Nghymru.
English: Thank you for that answer, Cabinet Secretary. Also in the media coverage at that time, you quite rightly spoke about the damage that bullying can do to the learning and progress of children in school. Would you agree with me that bullying among teachers, aside from the distress it would cause to the teacher's personal and professional life, could also impact negatively on our schoolchildren, as it would almost inevitably lead to unhappy teachers who are likely to have their performance in the classroom negatively impacted, and low morale would be present in the classroom producing a no-win situation?
Welsh: Diolch am eich ateb, Ysgrifennydd y Cabinet. Yn y sylw a gawsoch yn y cyfryngau ar yr adeg honno, roeddech yn iawn i siarad am y niwed y gall bwlio ei wneud i ddysgu a chynnydd plant yn yr ysgol. A fuasech yn cytuno â mi y gallai bwlio ymhlith athrawon, ar wahân i'r gofid y byddai'n ei achosi i fywyd personol a phroffesiynol yr athro, effeithio'n negyddol hefyd ar ein plant ysgol, gan y byddai hynny yn anochel, bron, yn arwain at athrawon anhapus a'u perfformiad yn yr ystafell ddosbarth yn debygol o gael ei effeithio'n negyddol yn sgil hynny, ac y byddai'r morâl yn yr ystafell ddosbarth yn isel, gan greu sefyllfa lle nad oes unrhyw un yn elwa?
English: I thank the Member for that. In our national mission, we establish a new priority, which is the issue of well-being, recognising that children cannot make the most of their educational opportunities if issues around their well-being are not being addressed. I also want Wales to be the place to be an educational professional. Issues around work-life balance, respectful workplaces and workload are really important to our teaching profession, and I would expect all our teachers to feel supported when working in Welsh educational establishments.
Welsh: Diolch yn fawr i'r Aelod. Yn ein cenhadaeth genedlaethol, rydym yn sefydlu blaenoriaeth newydd, sef mater llesiant, gan gydnabod na all plant wneud y gorau o'u cyfleoedd addysgol os nad eir i'r afael â materion yn ymwneud â'u llesiant. Rwyf hefyd yn awyddus i Gymru fod yn lle da i fod yn addysgwyr proffesiynol. Mae materion sy'n ymwneud â chydbwysedd rhwng bywyd a gwaith, gweithleoedd parchus a llwyth gwaith yn bwysig iawn i'n proffesiwn addysgu, a buaswn yn disgwyl bod ein holl athrawon yn teimlo eu bod yn cael eu cefnogi wrth weithio mewn sefydliadau addysgol yng Nghymru.
English: Thank you for that answer, Cabinet Secretary. So, will you undertake to investigate the prevalence of school staff bullying to make schools a bully-free zone not just for the children, but for all kinds of staff involved in the running of the school, and consider a specific disciplinary route for the investigation of claims of bullying, giving it the special status that it has rightly been afforded when it is between schoolchildren? And will she undertake to ask schools to report to her so that she can make available to us any figure relating to allegations and findings of bullying taking place among all kinds of staff in our schools? Thank you.
Welsh: Diolch am eich ateb, Ysgrifennydd y Cabinet. Felly, a wnewch chi ymgymryd â'r gwaith o archwilio pa mor gyffredin yw bwlio ymhlith staff ysgolion er mwyn sicrhau bod ysgolion yn barthau di-fwlio nid yn unig o ran y plant, ond o ran pob math o staff sy'n ymwneud â gwaith yr ysgol, ac ystyried llwybr disgyblu penodol ar gyfer ymchwilio i honiadau o fwlio, gan roi'r statws arbennig a roddwyd i hynny, yn hollol gywir, pan fo'n digwydd rhwng plant ysgol? Ac a wnaiff hi ofyn i ysgolion roi gwybod iddi, er mwyn iddi allu rhoi gwybod inni, ynglŷn ag unrhyw ffigur sy'n ymwneud â honiadau a digwyddiadau o fwlio ymysg pob math o staff yn ein hysgolion? Diolch.
English: I think it's important to remember that as a Welsh Government we do not directly employ teachers; that is a matter for individual schools and governing bodies. I would expect any teacher who had concerns about how they were being treated in their workplace to be able to raise that with the headteacher, but if that was not appropriate, then with their governing body and within their union, as most of the profession are members of the union. As I said, I want Wales to be the place to be a teacher. Teacher well-being is important to me. That's why we've instituted the workforce survey, so that I can hear directly from teachers about the issues that are affecting them. But if the Member has evidence of bullying in schools that is not being taken seriously, then I would ask the Member to write to me and I can assure her that my officials will make the necessary investigations.
Welsh: Credaf ei bod yn bwysig cofio nad ydym, fel Llywodraeth Cymru, yn cyflogi athrawon yn uniongyrchol; mater i ysgolion a chyrff llywodraethu unigol yw hynny. Buaswn yn disgwyl i unrhyw athro â phryderon ynglŷn â sut y maent yn cael eu trin yn eu gweithle allu dwyn hynny i sylw'r pennaeth, ond os nad yw hynny'n briodol, ei ddwyn i sylw eu corff llywodraethu ac yn eu hundeb, gan fod y rhan fwyaf o'r proffesiwn yn aelodau o'r undeb. Fel y dywedais, rwy'n awyddus i Gymru fod yn lle da i fod yn athro. Mae llesiant athrawon yn bwysig i mi. Dyna pam rydym wedi sefydlu arolwg y gweithlu, fel y gallaf glywed yn uniongyrchol gan athrawon ynglŷn â'r materion sy'n effeithio arnynt. Ond os oes gan yr Aelod dystiolaeth o fwlio mewn ysgolion nad yw'n cael ei gymryd o ddifrif, buaswn yn gofyn i'r Aelod ysgrifennu ataf a gallaf roi sicrwydd iddi y bydd fy swyddogion yn cyflawni'r ymchwiliadau angenrheidiol.
English: Thank you very much, Mr McEvoy. There are a number of opportunities for teaching assistants to undertake vocational courses endorsed by Qualifications Wales up to level 3. There are level 5 courses, which are foundation degrees and are delivered by higher education providers. Individuals can access a range of funding sources to undertake these courses.
Welsh: Diolch yn fawr iawn, Mr McEvoy. Mae nifer o gyfleoedd i gynorthwywyr addysgu ymgymryd â chyrsiau galwedigaethol a gymeradwyir gan Cymwysterau Cymru hyd at lefel 3. Mae cyrsiau lefel 5 ar gael, sy'n raddau sylfaen ac yn cael eu darparu gan ddarparwyr addysg uwch. Gall unigolion gael mynediad at ystod o ffynonellau ariannu i ymgymryd â'r cyrsiau hyn.
English: Okay, thanks. Level 5 is not a qualification but it's a status. It brings no increase in pay. Level 1 teaching assistants can attain it - this is all from a teaching assistant who's raised concerns with me. Training takes just six weeks - just three days out of school. Only a single piece of work needs to be prepared for a child, a group or a class. The qualification you need to do it is a single GCSE in maths or English. I think, really, this is just another example of education being used as a cash cow to pay for meaningless not even qualifications in this case, which make non-teaching staff able to undertake more responsibilities without extra pay. The question behind all this, on behalf of the members of staff who contacted me, is: how is this masquerade any use at all in raising standards?
Welsh: Iawn, diolch. Nid yw Lefel 5 yn gymhwyster ond mae'n statws. Nid yw'n arwain at unrhyw gynnydd yn y cyflog. Gall cynorthwywyr addysgu Lefel 1 ei gyflawni - daw hyn oll gan gynorthwyydd addysgu sydd wedi mynegi pryderon wrthyf. Chwe wythnos yn unig y mae'r hyfforddiant yn ei gymryd - tri diwrnod yn unig allan o'r ysgol. Un darn o waith yn unig sydd angen ei baratoi ar gyfer plentyn, grŵp neu ddosbarth. Y cymhwyster sydd arnoch ei angen er mwyn ei wneud yw un TGAU mewn mathemateg neu Saesneg. Mewn gwirionedd, rwy'n credu ei bod yn enghraifft arall o ddefnyddio addysg fel peiriant arian i dalu am gymwysterau diystyr nad ydynt hyd yn oed yn gymwysterau yn yr achos hwn, sy'n golygu y gall staff nad ydynt yn addysgu ymgymryd â mwy o gyfrifoldebau heb gyflog ychwanegol. Y cwestiwn wrth wraidd hyn oll, ar ran yr aelodau o staff a gysylltodd â mi, yw hyn: sut y mae'r cogio hwn o unrhyw ddefnydd o gwbl o ran codi safonau?
English: I have made a commitment in 'Education in Wales: Our national mission - Action Plan 2017-21' to ensure our teachers are well supported by a range of learning support professionals who can provide the additional capacity that is needed to meet the needs of every child. Let me be absolutely clear on the opportunities that are available. Support is available for teaching assistants to access up to £1,500 of funding through the Welsh Government learning grant to undertake vocational qualifications. As of next year, when we implement our Diamond review, there will be a fairer mechanism for supporting access to foundation degrees and additional funding of £920,000 has been provided to regional consortia to deliver a number of programmes that support the professional learning of teaching assistants, including the delivery of a higher level teaching assistants scheme, which is provided to them free of charge. In addition, training will shortly be offered to those who need to meet the minimum requirements relating to literacy and numeracy qualifications to undertake the higher level teaching assistant scheme. Crucially, next year, in 2018, we will put in place professional standards for assisting teaching in schools to contribute to our raising standards agenda.
Welsh: Rwyf wedi ymrwymo yn 'Addysg yng Nghymru: Cenhadaeth ein cenedl - Cynllun Gweithredu 2017-21' i sicrhau bod ein hathrawon yn cael eu cynorthwyo gan ystod o weithwyr cymorth dysgu a all ddarparu'r capasiti ychwanegol sydd ei angen i ddiwallu anghenion pob plentyn. Gadewch imi fod yn hollol glir ynglŷn â'r cyfleoedd sydd ar gael. Mae cymorth ar gael i gynorthwywyr addysgu gael hyd at £1,500 o gyllid drwy grant dysgu Llywodraeth Cymru i gyflawni cymwysterau galwedigaethol. O'r flwyddyn nesaf ymlaen, pan fyddwn yn gweithredu adolygiad Diamond, bydd mecanwaith tecach ar waith ar gyfer cefnogi mynediad at raddau sylfaen ac mae £920,000 o gyllid ychwanegol wedi'i ddarparu i gonsortia rhanbarthol gyflwyno nifer o raglenni sy'n cefnogi dysgu proffesiynol cynorthwywyr addysgu, gan gynnwys cyflwyno cynllun cynorthwywyr addysgu lefel uwch, a ddarperir iddynt yn rhad ac am ddim. Yn ogystal, bydd hyfforddiant yn cael ei gynnig cyn bo hir i'r rhai sydd angen bodloni'r gofynion sylfaenol mewn perthynas â chymwysterau llythrennedd a rhifedd er mwyn ymgymryd â'r cynllun cynorthwywyr addysgu lefel uwch. Yn hollbwysig, y flwyddyn nesaf, yn 2018, byddwn yn rhoi safonau proffesiynol ar waith ar gyfer cynorthwyo addysgu mewn ysgolion i gyfrannu at ein hagenda codi safonau.